Постоји извесна опасност при коришћењу илустрација у уџбенику. У нашим уџбеницима још увек се провлаче застарела емпиристичка и сензуалистичка схватања о стицању знања. У уџбеницима се, посебно у онима за ниже разреде, уместо формирања појмова, показују и именују слике објеката, појава и односа. Све се то чини у уверењу да развој сазнања тече тако да се прво изражују слике (или представе) о некој појави, а потом схематске слике, па појмови. Велика је, међутим, **заблуда мислити да се оно битно у настанку знања (појма) може перцептивним путем уочити.** Никакав појам се не може видети. Изградња појма је сложен интелектуални пр, у коме дете мора изводити операције као што су анализа, апстраховање, генерализација, диференцијација, интеграција и друге сазнајне операције и све то не може бити замењено простим чином опажања. Када се у уџбеницима покаже једна биљка или животиња, на пример, и наведе њено име, тиме је дете само опазило један индивидуални примерак и научило његово име и научило његово име којим је означен глобални перцептивни утисак. Процес формирања појма тим може тек започетии све оно битно у том процесу не може бити виђено него мора интелектом бити сазнато (на пример, рашчлањавање тог појма на семантичке црте о којима је већ било речи, комбиновање тих семантичких црта, упоређивање тих семантичких цртакод сродних појмова, довођење у однос тог појма са појмовим истог ранга, са подређеним и надређеним појмовима, итд.). Дакле, формирање сазнања не састоји се у преласку са слика и представана појмове, него је у свим фазама процеса сзанавања основно извођење интелектуалних оиперација, и то углавном помоћу говора, од стране оног који сазнаје, а сликовна средства служе као помоћна средства која могу да одиграју само неке улоге (...). Једном речи, у процесу сазнања не може се све видети, него се мора увидети.

(Скица за једну психологију основношколских уџбеника l – развој интелектуалних способности деце и уџбеник, Ива Ивић, Психологија 1-2/76).